Vasara ja hiljaisuus

Vasara ja hiljaisuus: Lyhyt johdatus työkalujen historiaan on kuvanveistäjä, kuvataiteen tohtori Jyrki Siukosen teos, jossa hän pohtii tekemisen ja sanomisen (puheen) suhdetta. Näkökulma on kuvanveistäjän, mutta sitä kautta avautuu näkökulmia muuhunkin esteettisiä valintoja sisältävään tekemiseen. Kirjan on julkaissut Kuvataideakatemia.

Taiteilijana Siukonen käsittelee aihettaan sisältäpäin. Käsillä tekeminen on hänen mukaansa usein sanatonta eikä sitä voi edes sanallisesti teoretisoida. Työkalun käyttöön sen teorian hallitsemisesta ei ole paljon apua. Sen olemuksen ymmärtää vasta tekemisen kautta. 

Siukonen on tutkinut filosofien Heideggerin, Wittgensteinin ja Lévi-Straussin ajatuksia työn tekemisestä. 

Kriitikko Timo Valjakka toteaa kirja-arvostelussaan, että teos on viime aikojen taidekirjallisuuden parhaimmistoa. Hän luonnehtii Siukosta sivistyneeksi ja mukaansatempaavaksi kirjoittajaksi. Teoksen kuvituksena on kuvia kuvanveistäjien työhuoneista.

Hanna Helavuori nostaa teoksen esimerkiksi siitä, millaista taiteen tutkimuksen tulisi olla: seesteistä ja kirkasta.

Lähteet

Kirjat taiteesta
Suomalaiset tietokirjat
Vuoden 2011 kirjat